Source: https://domov.sme.sk/c/7765622/kauzu-brutalnej-vrazdy-straznika-uzavreli-po-osmich-rokoch.html
Timestamp: 2017-05-25 09:05:52+00:00
Document Index: 1180247

Matched Legal Cases: ['súd ', 'súd ', 'súd ', 'Súd ', 'súd ', 'súd ']

Kauzu brutálnej vraždy strážnika uzavreli po ôsmich rokoch - domov.sme.sk
Zobraziť všetky sekcie Kauzu brutálnej vraždy strážnika uzavreli po ôsmich rokoch
Hlavný aktér vraždy bol odsúdený na 23 rokov a šesť mesiacov, ďalších dvoch obžalovaní boli odsúdení na 20 rokov väzenia. 22. apr 2015 o 12:23 TASR
(Zdroj: ILUSTRAČNÉ FOTOLIA)Písmo:A-|A+20BRATISLAVA. Po ôsmich rokoch, ktoré uplynuli od brutálnej vraždy strážnika bezpečnostnej služby Viliama K., ktorá sa odohrala v roku 2007 v jednej stupavskej firme, dnes Krajský súd v Bratislave túto kauzu definitívne uzavrel. Hlavného aktéra vraždy Tibora Póku odsúdil dnes súd na 23 rokov a šesť mesiacov odňatia slobody. Ďalších obžalovaných Petra Grockého a Milana Salčíka súd odsúdil rovnako na 20 rokov odňatia slobody. Tresty si odpykajú v ústave s maximálnym stupňom stráženia. Senát Krajského súdu tak v stredu na svojom verejnom zasadnutí zrušil minuloročný aprílový verdikt Okresného súdu Bratislava 1, a to vo výroku o treste, keď triu tresty znížil. Proti verdiktu nie je možné odvolať sa "Obžalovaní nepopierali, že boli na mieste činu. Popierali len právne posúdenie obzvlášť závažného zločinu vraždy. Obžalovaný Póka však naplnil skutkovú podstatu obzvlášť závažného činu vraždy, keď kilogramovou roxorovou tyčou a opakovanými údermi na životne dôležité orgány spôsobil smrť obeti," zdôvodnila predsedníčka senátu.
Dnešný verdikt je právoplatný a nie je možné sa voči nemu odvolať. "Konečne som trošku spokojnejšie, že sa tento prípad podarilo po ôsmich rokoch uzavrieť. Mátalo ma to," povedala po vynesení verdiktu 84-ročná matka zavraždeného. Ochranný dohľad na tri roky Tiborovi Pókovi senát nižšieho súdu pôvodne v apríli minulého roku uložil 25-ročný trest, Petrovi Grockému súhrnný a úhrnný trest vo výške 23 rokov a Milana Salčíka odsúdil na 21 rokov, pričom tresty si mali odpykať v ústave s maximálnym stupňom stráženia. Súd troch páchateľov uznal za vinných z obzvlášť závažného zločinu vraždy a zároveň im nariadil ochranný dohľad na tri roky. Vtedy podali proti rozsudku nižšieho súdu odvolanie všetci obžalovaní, prokurátor a poškodení nie. Preto sa kauzou opäť v stredu zaoberal Krajský súd.
Kauza brutálnej vraždy 55-ročného strážnika sa vrátila na Okresný súd Bratislava I v druhej polovici októbra 2010 už po druhý raz. Odvolací Krajský súd v Bratislave vtedy pre porušenie viacerých procesnoprávnych a iných ustanovení vrátil prípad po druhý raz Okresnému súdu Bratislava I, aby vec opätovne prerokoval a rozhodol v nej. Šli kradnúť, nie vraždiť Vražda sa odohrala v noci z 11. na 12. marca 2007 a polícii trvalo 36 hodín, kým vrahov vypátrala. Trojica si o druhej nadránom v aute zaparkovanom v blízkosti stupavskej firmy vyhliadla vhodný moment útoku na 55-ročného pracovníka bezpečnostnej služby počas jeho obchôdzky areálu. Následne prestrihla oplotenie a kovovými nástrojmi na strážnika brutálne zaútočila. Zasadili mu takmer 20 rán. Spôsobila mu rozsiahle zranenia vrátane ťažkého poranenia hlavy, ktoré bolo príčinou jeho smrti.
Obžalovaní sa v minulosti viac razy k činu priznali, s tým však, že išli do areálu firmy s úmyslom kradnúť a nie s úmyslom vraždiť. Obžalovaných usvedčoval aj záznam z bezpečnostnej kamery. Kazetu síce po čine hodili do miestneho rybníka, ale polícii sa ju podarilo nájsť a experti ju vyčistili, aby bola použiteľná. Nechajte si posielať ranný prehľad najdôležitejších správ e-mailom